**Հայտարարություն. Հարկադիր կատարումն ապահովող ծառայությունը հայտարարում է մրցույթ՝ քաղաքացիական ծառայության մասնագիտական պաշտոնների 6-րդ ենթախմբի, Քաղաքացիների սպասարկման բաժնի օպերատորի թափուր պաշտոնն զբաղեցնելու համար**

Հարկադիր կատարումն ապահովող ծառայությունը հայտարարում է մրցույթ **Քաղաքացիների սպասարկման բաժնի օպերատորի** թափուր պաշտոնը համալրելու համար (ծածկագիր՝ 12-1-29․5-Մ6-17) և վարկանիշային ցուցակի համապատասխան համարներում գրանցված անձանց հրավիրում է հարցազրույցի։ Մրցույթի հարցազրույցի փուլը կանցկացվի 2024 թվականի ապրիլի 29-ին՝ **ժամը 13։00**, Հարկադիր կատարումն ապահովող ծառայության վարչական շենքում (ք․ Երևան Աջափնյակ վարչական շրջան Հալաբյան 41Ա)։

Հարցազրույցին հրավիրվող անձն հարցազրույցի օրը պետք է ներկայացնի հետևյալ բնօրինակ փաստաթղթերը։

1. Անձնագիր(ՀԾ համարանիշ) կամ նույնականացման քարտ
2. Դիպլոմ
3. Աշխատանքային գործունեությունը հավաստող փաստաթուղթ (առկայության դեպքում)
4. Արական սեռի անձինք՝ զինվորական գրքույկի կամ դրան փոխարինող ժամանակավոր զորակոչային տեղամասից զինվորական կցագրման վկայական կամ համապատասխան տեղեկանք։

Հարցազրույցը կանցկացվի «Հարցարան» ձևաչափով։

Հիմնական աշխատավարձի չափը կազմում ՝ 139776  (մեկ հարյուր երեսունինը հազար յոթ հարյուր յոթանասունվեց) ՀՀ դրամ։

Նշված պաշտոնին հավակնող անձը պետք է լինի պարտաճանաչ, աշխատասեր, հավասարակշռված և բարեկիրթ։

Քաղաքացիական ծառայության նշված թափուր պաշտոնի անձնագրի էլեկտրոնային տարբերակին կարող եք ծանոթանալ <https://cesa.am/> պաշտոնական կայքէջում հետևյալ հղմամբ՝ **Պաշտոնի անձնագիր**։

 Աշխատավայրի հասցեն է՝ ք․ Երևան Աջափնյակ վարչական շրջան, Հալաբյան 41Ա։

Հարցազրույցի հրավիրելու մասին ծանուցումները վարկանիշային ցուցակում ընդգրկված թեկնածուները կստանան քաղաքացիական ծառայության միասնական տեղեկատվական հարթակի միջոցով: Վարկանիշային ցուցակում գրանցված անձանց հարցազրույցի հրավիրելու համար տեղեկացնելու վերջնաժամկետի օրն է 2024 թվականի ապրիլի 23-ը։ Անհրաժեշտ տեղեկությունների համար կարող եք զանգահարել Հարկադիր կատարումն ապահովող ծառայություն անձնակազմի կառավարման բաժին 010-34-15-66, 060-713-420 /ներքին 00507, 00116, 00112, 00115/ հեռախոսահամարով կամ ուղարկել հաղորդագրություն kadrer@harkadir.am էլեկտրոնային փոստի հասցեին։

**18 ապրիլի 2024**